kardosdrur/scandi-wiki huggingface dataset:
Bolebroke Castle

Bolebroke Castle er et jagtslot i den nordlige del af landsbyen Hartfield i East Sussex i England. Det er en listed building af anden grad.

Det blev opført omkring 1480 og siges at være den tidligste murstenbygning i Sussex. Henrik 8. af England overnattede efter sigende på Bolebroke når han jagede vildsvin og råvildt i Ashdown Forest tæt ved. Den ligger kun 8 km fra Hever Castle og var det sted, hvorfra kong Henrik  friede til Anne Boleyn.

Huset blev brugt som lokation i filmen The Other Boleyn Girl fra 2008.

Bolebroke Castle Miniature Railway lå på slottets jord. Det var en miniaturejernbane på 4 km, der kørte på 180 mm spor. Den lukkede i 2012, da ejeren døde.

Referencer

Eksterne henvisninger 
Pastscape file
Architectural features 

Slotte i East Sussex
Francesco Patrizi

Francesco Patrizi henviser til:

 Francesco Patrizi da Cherso (1529–1597) – italiensk filosof
 Francesco Patrizi da Siena (1275–1328) – italiensk helgen
 Francesco Patrizi da Siena (1413–1494) – italiensk humanist og biskop
Francesco Patrizi da Cherso

Francesco Patrizi da Cherso (latin Franciscus Patricius, kroatisk Frane Petrić) (født 25. april 1529 i Cherso, død 6. februar 1597) var en italiensk filosof.

Patrizi var i en årrække lærer i filosofi i Ferrara, men tilbragte sin sidste tid i Rom, hvor han døde. I sine værker Discussiones peripateticæ (1581) og Nova de universis philosophia (1591) udvikler han et filosofisk system, der i grundtankerne slutter sig nær til den foregående tids nyplatonisme, men ved siden af Telesios hovedværk er det betydeligste og mest selvstændige forsøg på at opbygge en fuldstændig naturfilosofi; mod den aristoteliske lære, som den lærtes i renaissancens Italien, polemiserede Patrizi stærkt og ønskede den endog udryddet ved et paveligt forbud.

Kilder 
  

Renæssancefilosoffer
Filosoffer fra Italien
Italienere i 1500-tallet
SKE48

SKE48 er en af Yasushi Akimoto castet og produceret kvindelig japansk idolgruppe, der optræder næsten hver dag i et eget teater i bydelen Sakae i Nagoya. SKE48 følger det samme koncept som søstergrupperne AKB48 i Akihabara, Tokyo, NMB48 i Namba, Osaka og HKT48 i Hakata, Fukuoka med mange former for interaktion mellem fans og idoler.

SKE48 er den næstældste af grupperne og har pr. august 2014 udgivet 15 singler og et album, hvoraf de seneste 11 singler har opnået førstepladser på Oricons ugentlige hitlister. Med over 5 mio. solgte cd'er hører SKE48 til de for tiden mest succesfulde grupper på det japanske musikmarked. Gruppen har pr. august 2014 67 medlemmer, der er inddelt i tre hold (Team S, KII og E) for at klare de mange optrædener. Jurina Matsui, Rena Matsui, Akari Suda, Sae Miyazawa og Aya Shibata er de mest kendte medlemmer, der også regelmæssigt er med i hovedgruppen AKB48.

SKE48 har for tiden kontrakt under Avex-mærket.

Diskografi

Kompilationer 
Hitliste dækker over placering og antal uger på det japanske firma Oricons hitliste.

Singler

Eksterne henvisninger 

 Officiel hjemmeside

Noter 

Musikgrupper fra Japan
Musikgrupper fra 2008
Sarah Parcak

Sarah Parcak (født 1979), er en amerikansk arkæolog, rumarkæolog, og egyptolog, der bruger satellitbilleder til identificere potentielle arkæologiske udgravninger i Egypten og Rom.

Parcak fik sin bachelorgrad i egyptologi og Arkæologiske Studier fra Yale University i 2001 og hendes ph.d. fra Cambridge University. Hun er en assisterende professor i antropologi på University of Alabama at Birmingham (UAB) og direktør for Laboratoriet for Global Observation ved University of Alabama at Birmingham; forud for det, var hun lærer af ægyptisk kunst og historie ved University of Wales, Swansea.

Referencer

Eksterne henvisninger 

Arkæologer fra USA
Ægyptologer
Forretningsnetværk

Forretningsnetværk også kaldet business-network er meget udbredt i hele verden og dermed også i Danmark.

Forretningsfolk mødes oftest en gang om ugen eller hvert 14. dag og hjælper hinanden med at lave forretning.
Agendaen for et forretningsnetværk kan være forskelligt fra netværk til netværk, men der er oftest det som kaldes en pitch eller elevatortale, hvor medlemmerne får mulighed for at præsentere sig selv og deres forretning.

Mange netværksgrupper / forretningsnetværk arbejder med referencer, dvs. at man sætter folk i forbindelse med hinanden for at skabe forretning.

Erhvervsliv
Bernardino Telesio

Bernardino Telesio (født 1508 i Cosenza i Kalabrien, død 1588 sammesteds) var en italiensk filosof.

Telesio, der studerede i Milano, Rom og Padova, kom i forbindelse med pave Paul IV. Han virkede som lærer i Napoli og grundede der et selskab for naturforskning, Academia Telesiana. Telesio er en af de betydeligste repræsentanter for renæssancens filosofi; imod den middelalderlige aristotelisme hævder han den empiriske metode og gør det så skarpt, at han egentlig kommer til at overvurdere sansningen på tænkningens bekostning.

I steden for Aristoteles' distinktion mellem stof og form stiller Telesio distinktionen mellem stoffet (corporea moles, den kvantitativt uforanderlige materie) og kraften, der atter føres tilbage til to grundkræfter (principia agentia), varmen som den udvidende, livsfrembringende, og kulden som den sammentrækkende, livsdræbende kraft. Den første har sit midtpunkt i solen, den anden i jorden, der for tiden er det ubevægede centrum. Bevidstheden er en oprindleig evne ved materien; sjælen (spiritus), en del af varmens grundkraft, holder legemets dele sammen og er gennem nerverne udbredt over hele legemet, men har dog sit egentlige sæde i hjernen. Særlig interesse har hans lære om rummet.

I sin etik har Telesio på flere punkter, sikkert under påvirkning af stoisk filosofi, lignende tanker som Spinoza. Selvopholdelsen er sjælens grunddrift; når den fremmes, føles lyst og tillige kærlighed til det, der fremmer den; når den hemmes, ulyst og had til modgangens årsag. Telesio opstiller en række dyder, dels individuelle, dels sociale, som udtrykkene for de forskellige gode måder, hvorpå man kan fremme sin selvopholdelse; visdommen er indbegrebet af alle dyderne, men den højeste blandt disse som enkelte er højsindet (sublimitas). Telesios hovedværk er De rerum natura, der forelå fuldstændig 1586. Hans filosofi er på afgørende punkter bleven kritiseret af hans samtidige, Francesco Patrizi.

Kilder 

 

Filosoffer fra Italien
Renæssancefilosoffer
Italienere i 1500-tallet
Personer fra Cosenza
Bodiam Castle

Bodiam Castle er en engelsk borg af den kvadratiske type ved Robertsbridge i East Sussex.

Borgen blev bygget i 1385 af sir Edward Dallyngrigge, ridder under Edvard III, efter ønske fra Richard 2. som ville beskytte England mod en fransk invasion under hundredeårskrigen. Borgen har intet keep og alle rum er bygget mellem ydermuren og den indre gård. Hjørnerne og porten har tårne til forsvar og murene krenelering. Strukturen, designet og borgens placering i midten af en kunstig sø viser, at udseendet var en vigtig del af designet, og den er beskrevet som en af de bedste eksempler på en fæstning, hvor landskabet er blevet bearbejdet.

Bodiam var i Dalyngriggers-familens eje i flere generationer, til slægten uddøde og slottet overgik til Lewknor-famlien via ægteskab. Under rosekrigene støttede sir Thomas Lewknor Huset Lancaster, og da Richard 3. fra Huset York blev konge i 1483 blev en deling sendt afsted til Bodiam Castle for at belejre den. Det er uvist om belejringen fandt sted, men det antages at slottet overgav sig uden særlig kamp. Slottet blev konfiskeret, men blev givet tilbage til Lewknors-familien, da Henrik 7. fra House of Lancaster blev konge i 1485. Efterkommere af Lewknor-familien ejede Bodiam Castle til i 1500-tallet.

Ved udbruddet af den engelske borgerkrig i 1641 var slottet i Lord Thanets eje. Han støttede kavalererne og solgte det for at betale bøder til Parlamentet.

Se også 
 Liste over borge og slotte i England
 National Trusts ejendomme i England

Referencer

Litteratur

Eksterne henvisninger 

 Information at the National Trust

Slotte i East Sussex
Borgruiner i Storbritannien
Antiloper

Antiloper er en polyfyletisk gruppe drøvtyggende klovdyr. Gruppen tilhører familien de skedehornede (Bovidae) og ordenen parrettåede hovdyr (Artiodactyla). Gruppen omfatter ca. 90 hjortelignende dyrearter fordelt på 30 delgrupper. 

Alle arter forekommer på Afrikas græssletter. Gruppen er ikke særskilt homogen, og mange arter er mere i slægt med geder end med hinanden. Dyrene kan være lette og elegante, men de kan også være tunge og okselignede. Den største art er elsdyrantilope (Taurotragus oryx). De mindre artene er ofte hurtige, nogle kan løbe op imod 100 km i timen og er blandt de hurtigste landdyr. Antiloper er ca. 1 meter høje og har tynde ben. 

Antiloper æder for det meste græs og blade fra træer.

Arter (udvalg) 
 Hjorteantilope (Antilope cervicapra), også kaldet sortbuk
 Elsdyrantilope (Taurotragus oryx)
 Impala (Aepyceros melampus)
 Kob (Kobus kob)
 Nyala (Tragelaphus angasii)
 Saigaantilope (Saiga tatarica)
 Springbuk (Antidorcas marsupialis)
 Duikere (Cephalophinae)
 Kongeantilope (Neotragus pygmaeus)

Galleri

Se også
 Saola (Pseudoryx nghetinhensis) okser, der er beslægtet med antiloper
 Prærieantilope (Antilocapra americana), også kaldet gaffelantilope og gaffelbuk

Eksterne links 

 San Diego Zoo. Med billeder.
 Elsdyrantilope. Med billeder.

Skedehornede
Niclas Kirkeløkke

Niclas Vest Kirkeløkke (født 26. marts 1994 i Ringe) er en dansk håndboldspiller, der spiller for tyske Rhein-Neckar Löwen i Handball-Bundesliga og Danmarks herrehåndboldlandshold.

I sin barndom spillede Kirkeløkke for Risøhøj Håndbold indtil 2005. Han skiftede til GOG som 11-årig, hvor han spillede frem til 2019, hvor han skiftede til den tyske klub Rhein-Neckar Löwen på en toårig kontrakt.

Han fik officiel debut på det danske A-landshold den 3. november 2016, mod  i Brøndby-Hallen.

Karriere

Klubhold 
Kirkeløkke begyndte at spille håndbold i Risøhøj Håndbold, hvor han var aktiv i aldersklasserne U/6 til U/12. I 2006 sluttede han sig til GOG's ungdomshold. I sommeren 2013 rykkede han så for første gang ind på GOG's førstehold og optrådte i Håndboldligaen. 

I november 2018 underskrev han en to-årig kontrakt med den tyske Bundesliga-klub Rhein-Neckar Löwen, med hvem han forlængede med i maj 2021.

Landshold 
Kirkeløkke havde mange succesrige år på de danske ungdomslandshold og var med U/18-EM i håndbold i Østrig 2012, hvor det danske hold vandt bronzemedaljer. Han blev efterfølgende, også udtaget til turneringens officiele All-Star hold. Et år senere vandt han så guld ved U/19-VM 2013 i Ungarn, hvor han igen kom på turneringens All-Star hold. Han fik hans officielle slutrundebut for , ved VM i herrehåndbold 2017 i Frankrig og deltog ved den efterfølgende slutrunde i EM 2018 i Kroatien.

Privat 
Han er desuden storebror til stregspilleren Sarah Kirkeløkke, der til dagligt spiller i Skanderborg Håndbold.

Kilder

Eksterne henvisninger 

 Spillerprofil  hos Dansk Håndbold
 Handball Talents - Niclas Kirkeløkke 

Personer fra Ringe
Håndboldspillere fra Danmark
Håndboldspillere fra GOG
Håndboldspillere fra Rhein-Neckar Löwen
Stade Français

Stade Français eller Stade Français Paris er en fransk rugbyklub, der spiller i Top 14, den øverste liga i det franske seriesystem. Klubben kommer fra Paris og er en af Frankrigs og Europas ældste rugbyklubber. Stade Français var tidligt et af de dominerende hold i Frankrig og vandt fem af de ti første franske mesterskaber i slutningen af 1800-tallet og begyndelsen af 1900-tallet. Efter det fulgte dog en lang periode på 90 år, inden klubben vandt sit næste mesterskab i 1998. Herefter har klubben etableret sig som en førende rugbyklub og vundet fire mesterskaber i 2000-tallet, det sidste i år 2007. Ved to lejligheder har Stade Français nået finalen i Heineken Cup, rugbyens turnering, der tilsvarer fodboldens UEFA Champions League. Kluben har dog tabt begge finaler.

Som et hold fra hovedstaden er Stade Français indblandet i flere historiske rivaliseringer. Den vigtigste er med lokalkonkurrenten Racing Club de France; rivaliseringen går tilbage til 1800-tallet og bygger på, at Racing har været en mere aristokratisk klub, hvorimod Stade Français anser for mere folkelig. En anden og mere intensiv rivalisering pågår med Union Bordeaux Bègles (tidigere Stade Bordelais) fra Bordeaux. Rivaliseringen går mere end 100 år tilbage til år 1901, da Stade Bordelais besejrede Stade Français i finalen om det franske mesterskab, men Stade Français ankede afgørelsen og blev herefter tilldelt mesterskabet. 

Rugbyklubber
Sport i Paris
Mark Strandgaard

Mark Strandgaard Marcher (født 18. maj 1987) er en tidligere dansk håndboldspiller, som i Danmark sidst spillede for Aalborg Håndbold. I Aalborg vandt han blandt andet 3 danske mesterskaber(19,20&21) og fik sølv i EHF CL efter nederlag til FC. Barcelona. Han kom til klubben i 2018 og stoppede i 2021. Senest har han haft genoptaget som karriere hos Frisch aug Göppingen, som han hjalp igennem de afsluttende kampe i Bundesligaen. Han har tidligere optrådt for GOG, Nordsjælland Håndbold og Team Sydhavsøerne.

Han er kæreste med den tidligere håndboldspiller Katja Marcher.

Referencer 

Håndboldspillere fra GOG
Håndboldspillere fra Nordsjælland Håndbold
Håndboldspillere fra Aalborg Håndbold
Håndboldspillere fra Danmark
Spartoo

Spartoo er en fransk webshop, der sælger sko på nettet. Virksomheden Spartoo, baseret i Grenoble, blev skabt i 2006 og har udvidet sit udvalg til forbrugerne gradvist ved at integrerer lædervarer og tøj. I 2015 var der over 1.000 forskellige mærker på Spartoo.

Eksterne henvisninger
 http://www.spartoo.dk/
 http://www.ecommercemag.fr/E-commerce/Article/Une-pointure-du-Net-30892-1.htm
 http://lentreprise.lexpress.fr/gestion-fiscalite/budget-financement/spartoo-leve-25-millions-d-euros_1515536.html
 http://www.endeavourvision.com/news-n77-c71-Spartoo.com+secures+%8012+million+in+fun.htm 
 http://www.eu-startups.com/2012/03/spartoo-one-of-the-20-fastest-growing-internet-companies/

Netskobutikker
Beklædningsvirksomheder fra Frankrig
Etableret i 2006
Newtown A.F.C.

Newtown Association Football Club er en walisisk fodboldklub fra Newtown i Powys i Wales. Klubben blev grundlagt i 1875 og spiller sine hjemmekampe på Latham Park med plads til ca. 5.000 tilskuere. Hjemmekampene har siden 2014 været spillet på kunstgræs. Klubbens spilledragt er helrød og udebanespilledragten er gul med blå shorts. 

Newtown AFC spiller pt. (2015) i den øverste liga i Wales, Welsh Premier League. Den nuværende (2015) træner er Chris Hughes.

Klubben har pr. 2015 ikke vundet det walisiske seriemesterskab, men er blevet nr. 2 et par gange. De har vundet den walisiske pokalturnering to gange, senest i 1895. Klubben har dog været i pokalfinalen flere gange, senest i 2015, hvilket kvalificerede klubben til kvalifikation i UEFA Europa League 2015-16.

Eksterne henvisninger 
Klubbens officielle website

Fodboldklubber i Wales
Etableret i 1875
Silke J. Fogelberg

Silke J. Fogelberg (født 1998) var formand for Danske Skoleelever (DSE) fra april 2015 til april 2016. 6 april 2014, blev hun valgt ind i Danske Skoleelevers bestyrelse, som formand for den nydannede region - region Fyn, og inden da, havde hun et år siddet som medlem af regionsbestyrelsen for det der engang blev kaldt Syddanmark.

Hun har tidligere gået på Hunderupskolen i Odense, hvor hun også i en periode var formand for skolens elevråd, og hvorfra hun i juni 2015 tog afgangsprøven efter 9. klasse. Efter færdiggjort skolegang valgte hun i skoleåret 2015-2016 at arbejde et års tid på Danske Skoleelevers Sekretariat i Randers som fuldtids frivillig tillige med 14 andre frivillige, der har taget et år ud af kalenderen for at arbejde for elevorganisationen.

Fra 2016 til 2018 var Silke Fogelberg indskrevet på FYNs HF-kursus.

I 2018 begynde hun på jurastudiet på Syddansk Universitet.

Referencer 

Formænd for Danske Skoleelever
HMS Norrköping (1858)

HMS Norrköping var en fregat i den svenske flåde. Hun blev bygget på Karlskronavarvet og var flådens sidste fregat. Hun havde en sejlflade på 1661 m². 1866 blev hun ombygget til korvet. Fra 1902 anvendtes hun som kaserneskib. Efter udrangeringen 1936 blev hun solgt i 1939 og ophugget i Torekov i Skåne.

Referencer

Kilder 
  

Fregatter
Krigsskibe fra Sverige
Alkoholdehydrogenase

Alkoholdehydrogenaserne (ADH) er en klasse af enzymer der katalyserer omdannelsen af alkoholer til aldehyder og ketoner. Menneskekroppen producerer mindst ni forskellige former for alkoholdehydrogenase, hvoraf de fleste findes i leveren, og andre i maven.
Hos mennesker omdanner enzymet bl.a. ethanol til ethanal:

 +  →  + 

Alkoholdehydrogenase produceres i leveren, og en forhøjet koncentration af ethanol forstærker ADH-produktionen.
Alkoholdehydrogenase er en modreaktion ved en overmættet dosis natriumcarbonat.

Kildehenvisninger 

Enzymer
Tilde Bork

Tilde Bork Pedersen (født 3. august 1993 i Dianalund) er en dansk tidligere politiker der var i Folketinget for Dansk Folkeparti fra 2015–2019. Student fra Sorø Akademi 2012.

Baggrund 
Tilde Bork er datter af bager Allan Bork Pedersen og bager Mona Pedersen. Hun er gift med Anders Ladegaard Bork.

Politisk karriere 
Tilde Bork var opstillet til Europa-Parlamentsvalget 2014. Her fik hun 1.729 personlige stemmer.
Året efter blev Bork valgt for Østjyllands Storkreds ved Folketingsvalget 2015.
I storkredsen opnåede hun 3.198	personlige stemmer.
Hun blev valgets yngste folketingsmedlem.

Henvisninger 

Tidligere folketingsmedlemmer fra Dansk Folkeparti
Folketingsmedlemmer i 2010'erne
1. division 2015-16 (fodbold)

1. division 2015-16 (eller Bet25 Ligaen 2015-16 af sponsorårsager) sammenfatter sæsonen for den næstbedste række i Danmarksturneringen i fodbold. Rækken administreres af DBU. De tre øverstplacerede ved sæsonens afslutning rykker op i Superligaen, mens nr. 12 rykker ned i 2. division.

De øvrige år har der været to oprykkere og to nedrykkere, men pga. en strukturændring af Superligaen fra 2016-17 sæsonen vil der være 3 oprykkere og kun en nedrykker, mens tre hold rykker op fra 2. division.

FC Vestsjælland og Silkeborg rykkede ned fra Superligaen, mens FC Helsingør og Næstved rykkede op fra hhv. 2. division, Øst og 2. division, Vest.

Efterårssæsonen startede den 26. juli 2015 og sluttede den 3. december 2015.

Forårssæsonen starter den 13. marts 2016 og sluttede den 28. maj 2016.

Den 10. juli 2015 indgik Divisionsforeningen en aftale med bettingfirmatet Bet25, der betyder, at 1. division i de næste to sæsoner vil gå under navnet Bet25 Liga.

Den 30. november 2015 begærede FC Vestsjælland sig konkurs, og på trods af et redningsforsøg blev klubben d. 9. december 2015 erklæret konkurs ved skifteretten i Næstved og tvangsnedrykkes dermed til Sjællandsserien.. FC Vestsjælland bliver derfor taberdømt i de resterende kampe med resultatet 0-3.

Den 8. maj 2016 sikrede Lyngby og AC Horsens sig oprykning til Superligaen, da begge holdt vandt i 29. spillerunde.

Den 22. maj 2016 sikrede Silkeborg sig oprykning til landets bedste række, da de i næstsidste spillerunde vandt 3-1 ude mod AC Horsens.

Deltagere

Personer og udstyr

Trænerudskiftninger

Stilling

Placering pr. runde 
Nedenstående tabel viser hvert holds position efter hver rundes afslutning.

<small>Sidst opdateret: 28. maj 2016

Resultater 
De første 11 runder møder hvert hold hinanden en gang, mens man i de resterende 22 runder møder hinanden 2 gange, hhv. hjemme og ude.

De to nedrykkere fra Superligaen samt nummer 3-6 fra sidste sæson i 1. division har 17 hjemmekampe, mens de resterende 6 hold i rækken har 16 hjemmekampe.

Runde 1-11

Runde 12-33

Sæsonstatistik

Topscorere 
Opdateret indtil kampe spillet den 28. maj 2016

Kilde: DBU

Rent bur 
Opdateret indtil kampe spillet den 28. maj 2016

Referencer 

Fodboldsæson 2015-16
Sæsoner i 1. division (fodbold)
Zazou

Zazou var en moderetning i Frankrig i 1940'erne. Den opstod hos unge mennesker, der gik klædt i engelsk eller amerikansk tøj og udstillede deres kærlighed til jazz.

Navnets oprindelse 
Begrebet zazou blev brugt første gang i Frankrig i 1938 i sangen "Je suis swing" af Johnny Hess, (hvor omkvædet lyder : "je suis swing, je suis swing, zazou, zazou, zazou zazou dé"), som er en oversættelse af sangen "Zah Zuh Zaz" fra 1933 af Cab Calloway.

Attitude under krigen 
Under tyskernes besættelse af Frankrig, viste zazouerne deres opposition mod regimet, ved at organisere dansekonkurrencer, som i særlig grad provokerede de tyske soldater. Da racelovene blev indført under Pétain og nazisterne gjorde det obligatorisk for jøder at bære den
gule stjerne, gjorde flere zazouer fælles front med jøderne og begyndte at bære en gul stjerne, der var mærket med Zazou, Swing eller
Goy. De blev arresteret og ført til camp de Drancy inden de blev løsladt.

I trods bar de tøj, der var for langt i en periode hvor stof var rationeret, insisterede på at gå med langt hår, selvom et dekret havde gjort det obligatorisk at lade sig klippe kort, så håret kunne bruges til tøfler, derudover bar de altid på en paraply, som de aldrig åbnede.

Se også 
 Swingpjatte
 Swing-Jugend
 Zoot suit

Bibliografi

Referencer

Eksterne henvisninger 
 Sartre à Saint-Germain des Prés 
 1940-1945: The Zazous 
 Etes-vous zazou ? 

Mode
1940'erne
Jazz
Dresscode
Goy

Goy er et ord for ikke-jødiske personer, som fortrinsvist benyttes jøder imellem. Ordet kommer oprindeligt fra det hebraiske: גוי, der betyder "folk", men i moderne brug er betydningen blevet forskudt.

Personer
Delve

Delve er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Delve ligger i den nordlige del af Dithmarschen, ved grænsen til Kreis Schleswig-Flensburg, der mod øst og nord dannes af floden Ejderen. Delve ligger på Heide-Itzehoer Geest; Naturschutzgebietet Delver Koog er en del af Eider-Treene-Niederung.

I kommunen ligger ud over Delve, landsbyerne Schwienhusen, Delverort og Langenhorn.

Nabokommuner 
Nabokommuner er (med uret fra nord) kommunerne Süderstapel og Erfde (begge i Kreis Slesvig-Flensborg) samt Wallen, Glüsing og Hollingstedt (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Kurt von Hammerstein-Equord

Kurt Gebhard Adolf Philipp Freiherr von Hammerstein-Equord (født 26. september 1878, død 25. april 1943) var en tysk generaloberst. 

I en kort periode, fra 1930 til 1934, tjente Hammerstein som chef for Reichswehr, den tyske hærledelse. 

Hammerstein er mest kendt for sit had til Hitler og alt som havde med nazismen at gøre. Offentligt kaldte han nazisterne for  "forbryderbanden" og "de beskidte svin"  Hammerstein var kendt i samtiden som en meget begavet militær tænker, og er i dag kendt for sin managementteori, med inddeling af officerer (ledere) baseret på deres personlige egenskaber:

"Jeg inddeler mine officerer i fire grupper. Der er intelligente, arbejdsomme, stupide og dovne officerer. Sædvanligvis ses to af disse karakteristika kombineret. Nogle er intelligente og arbejdsomme – disse hører til i Generalstaben. Den næste gruppe er de stupide og dovne – de udgør ca. 90 % af enhver hær, og egner sig til rutineopgaver. En som er både intelligent og doven er kvalificeret til de højeste ledelsesposter, for en sådan person besidder den mentale klarhed og samlethed som er nødvendig for at træffe svære beslutninger. Man skal tage sig i agt for enhver som er både stupid og arbejdsom – en sådan skal ikke have nogen som helst ansvar, da han vil altid skabe ballade."

Kilder og eksterne henvisninger

Noter

Henvisninger
HITLERS INDRE FJENDER af Joachim C. Fest, siderne 24, 51, 55, 56, 218, 291,302, 312, 326 og 366.

Generaler fra Tyskland
Tyskere i 1800-tallet
Tyskere i 1900-tallet